Anexa nr. 1 la HCL nr. 

ROMÂNIA
JUDEŢUL TIMIŞ
MUNICIPIUL TIMIŞOARA
Comisia de selecţie a  membrilor consiliilor de administraţie 
ale întreprinderilor publice la care Consiliul Local al Municipiului 
Timişoara are calitatea de autoritate publică tutelară
Nr. TMI2023-002064/21.06.2023
RAPORT FINAL
pentru ocuparea unui post vacant din cadrul Consiliului de Administraţie 
la Horticultura S.A. Timișoara

Prin Hotărârea Consiliului Local nr. 140/11.04.2023 a fost demarată procedura de selecție pentru ocuparea unui post vacant din Consiliul de Administrație al societății Horticultura S.A. Timișoara.
Ținând cont de dispozițiile Hotărârii Consiliului Local nr. 257/13.07.2021 privind aprobarea Profilului Consiliului de Administrație și Profilului personalizat al membrilor Consiliului de Administrație la HORTICULTURA S.A. Timișoara, Comisia de selecție, constituită prin Hotărârea Consiliului Local al Municipiului Timişoara nr. 64/2021, propune şi recomandă profilul candidatului cu următoarele competenţe, trăsături şi cerinţe:
1. Competenţe specifice sectorului (cunoştinte generale despre domeniul de activitate al societății și despre domeniul utilităților publice);
2. Competențe profesionale de importanță strategică/tehnică (viziune strategică, competența financiară și de contabilitate,  competența de gestionare a riscului,  capacitatea de atragere și gestionare a investițiilor);
3. Competențe de guvernanță corporativă (guvernanţa  întreprinderilor publice și rolul consiliului, luarea deciziei, monitorizare și control) 
4. Competențe sociale și personale (colaborare și cooperare cu alte părți, organizare și planificare);
5. Experiența pe plan național și internațional;
6. Trăsături (reputaţie personală și profesională, integritate, independenţa, expunere politică,  abilități de comunicare interpersonală, aliniere cu Scrisoarea de așteptări);
7. Condiții prescriptive şi proscriptive (număr de mandate, experiență de administrare și/sau management, evoluția profitabilității, studii superioare finalizate, înscrieri în cazierul judiciar/fiscal).
Publicitatea ocupării posturilor vacante a fost realizată prin publicarea anunţului de selecţie în presa scrisă (“Bursa” şi „Ziarul Financiar”), pe site-ul Primăriei Municipiului Timişoara şi pe pagina de internet a societăţii.
Comisia de selecție a evaluat dosarele de candidatură depuse în termen şi a întocmit lista lungă şi lista scurtă a candidaţilor.
În urma analizei listei scurte, Comisia de selecţie a solicitat candidatului admis să depună în scris şi la termenul stabilit declaraţia de intenţie.
În cadrul interviului, candidatul admis în lista scurtă a fost evaluat individual pe baza criteriilor aprobate prin HCL. nr. 257/13.07.2021, prin notarea fiecărui criteriu cu note de la 1-5.
În urma verificării referinţelor şi a istoricului profesional candidatul la funcția de membru în Consiliul de Administrație al HORTICULTURA S.A. a obținut următorul punctaj în raport cu criteriile de evaluare şi integrarea acestora în matrice:
	Nr. crt.
	Nume şi prenume candidat
	Punctaj total
	Descriere profil candidat
	Persoane care intră sub incidenţa art. 28, alin. (4) din OUG nr. 109/2011

	1.
	NAN Ana-Maria
	 102,25
	Specializare și experiență în domeniul științe economice, experiență în management
	-



În conformitate cu prevederile Legii nr. 31/1990 privind societățile și prevederile OUG nr. 109/2011 privind guvernanța corporativă a întreprinderilor publice (prevederi referitoare la structura obligatorie a consiliului de administrație) Comisia de selecție propune Consiliului Local al Municipiului Timișoara candidați care ar putea asigura o diversitate de competențe pentru atingerea obiectivelor strategice ale operatorului.
În luarea deciziei de nominalizare, s-a luat în considerare îndeplinirea următoarelor cerințe legate de structura consiliului de administrație:
· Cel puțin doi dintre membrii consiliului de administrație trebuie să fie absolvenți de studii economice sau juridice și minimum 5 ani de experiență profesională în domeniul economic, juridic, contabilitate, de audit sau financiar;
· Maximum unul dintre membrii consiliului de administrație poate fi funcționar public sau altă categorie de personal din cadrul autorităţii publice tutelare ori din cadrul altor autorităţi sau instituţii publice ( art. 28 alin. 4 din OUG 109/2011);
· Majoritatea administratorilor trebuie să fie independenți;
· Maximum unul dintre administratori poate fi executiv;
· Este de dorit ca prin nominalizările efecutate să se asigure diversitatea competențelor de care consiliul are nevoie pentru o funcționare optimă.

COMISIA DE SELECŢIE:

Președinte:  POP Simona ……………………………..
Membri:     DRĂGOI Mihail  …………………………..
       LAZĂR Dana  …………………………………
                   POPESCU Carmen  ……………………………
                   RUȘEȚ Dorina - Otelia  ………………………….

